Wilhelm Moritz

Ludwig Wilhelm Moritz (28. veebruar 1777 Rõngu – 3. aprill 1830 Tartu) oli Eesti vaimulik ja Tartu Ülikooli eesti keele lektor.

Ta oli vaimuliku poeg. Õppis Riia lütseumis, hiljem Königsbergis Collegium Fridericianumis. Usuteadust õppis (immatrikuleeriti 24. augustil 1795) Halle Ülikoolis 1795–1798. Töötas koduõpetajana Liivimaal. Ordineeriti 26. aprillil 1803 õpetajaks.

Oli aastatel 1803–1806 Tartu Jaani koguduses eestlaste adjunktõpetaja, 1806–1830 aga õpetaja. Lisaks oli ta eesti keele lektor Tartu Ülikoolis aastatel 1817–1822.

Isiklikku 
Tema isa oli Rõngu Mihkli koguduse õpetaja Johann Christian Friedrich Moritz, tema vanem vend Johann Christian David Moritz oli Tori ja Tarvastu Peetri koguduse õpetaja, tema noorem vend Friedrich Gottlieb Moritz oli Urvaste Püha Urbanuse koguduse õpetaja.

Viited

Tartu Jaani koguduse vaimulikud
Liivimaa vaimulikud
Tartu Ülikooli õppejõud
Sündinud 1777
Surnud 1830